Farm Fresh

Farm Fresh Berhad (dahulunya The Holstein Milk Company Sdn. Bhd.) merupakan syarikat produk tenusu Malaysia. Farm Fresh mempunyai dua kilang yang beroperasi di Bandar Muadzam Shah, Pahang dan di Larkin, Johor di mana kapasiti pengeluaran kilang mencecah kepada 12 juta liter setahun dengan anggaran satu juta liter sebulan. Ia ditubuhkan pada 2009, diasaskan oleh Loi Tuan Eee dan dimiliki 30% oleh Khazanah Nasional Berhad, cabang pelaburan kerajaan Malaysia.

Sejarah
Farm Fresh diasaskan oleh Tuan Ee selepas beliau meninggalkan kerjayanya di syarikat pembungkusan pada 2005.

Pengembangan
Pada tahun 2014, Farm Fresh meletakkan sasaran jualan RM50 juta bagi tahun kewangannya berakhir pada Mac 2015 berbanding RM38 juta yang dicatatkan tahun sebelumnya. Syarikat ini juga dilantik oleh Majlis Pembangunan Ekonomi Pantai Timur (ECERDC) sebagai pengurus ladang ternakan lembu seluas 240 hektar di Muadzam Shah, Pahang.

Pada Disember 2019, Farm Fresh mengumumkan dalam proses permohonan penyenaraian dan bakal menerbitkan tawaran awam permulaan (IPO) pada 2020.

Pada 2020, Farm Fresh menjalin kerjasama dengan Universiti Putra Malaysia (UPM) bagi menubuhkan Pusat Kecemerlangan Industri. Kerjasama antara Farm Fresh dan UPM membawa kepada penubuhan Ladang Farm Fresh @ UPM. Kedua-duanya juga berhasrat untuk membangunkan Pusat Pelancongan Agro untuk mendedahkan pelajar kepada industri tenusu di samping menyemai minat dalam bidang pertanian di kalangan belia.

Penajaan
Pada tahun 2019, Farm Fresh menjadi penaja rasmi rancangan TV realiti terbitan Astro, Gegar Vaganza bermula dari musim keenam dan Big Stage musim kedua. Pada tahun 2020, syarikat ini menjadi penaja rasmi rancangan Immortal Songs Malaysia di TV3.

Lihat juga
 Dutch Lady
 Greenfields
 Fonterra
 Desa Cattle

Rujukan

Bacaan berkaitan

Pautan luar
 

Khazanah Nasional
Jenama Malaysia
Syarikat Malaysia
Syarikat produk tenusu Malaysia
Syarikat yang ditubuhkan pada 2009
Penubuhan 2009 di Malaysia